වෙඩිතලතිව් රක්ෂිතය මුදාහරින පවිත්රාගේ ගැසට්ටුවට එරෙහි පෙත්සම විභාගයට අවසර
මන්නාරම වෙඩිතලතිව් රක්ෂිත වනාන්තර කලාපයෙන් කොටසක් රක්ෂිත භාවයෙන් මුදාහරිමින් වනජීවී අමාත්ය පවිත්රා වන්නිආරච්චි මහත්මිය නිකුත් කළ ගැසට් නිවේදනය බලරහිත කිරීමේ නියෝගයක් නිකුත් කරන ලෙස ඉල්ලා ගොනුකළ මූලික අයිතිවාසිකම් පෙත්සම විභාගයට ගැනීමට ශ්රේෂ්ඨාධිකරණය ඊයේ 22දා අවසර දුන්නේය පරිසර යුක්ති කේන්ද්රය ඇතුළු පිරිසක් විසින් මෙම පෙත්සම ඉදිරිපත් කර ඇත ප්රීති පද්මන් සූරසේන සහ ශිරාන් ගුණරත්න යන ශ්රේෂ්ඨාධිකරණ විනිසුරු මඬුල්ල හමුවේ මෙම පෙත්සම ඊයේ කැඳවනු ලැබිණි පෙත්සම්කරුවන් සිය පෙත්සම මඟින් මධ්යම ආසියානු පියාසර මාර්ගයේ දකුණු දෙසින් පිහිටි ගමනාන්තය වන ශ්රී ලංකාව වාර්ෂිකව සංක්රමණික පක්ෂීන් සඳහා වැදගත් ගෝලීය කේන්ද්රස්ථානයක් ලෙස ක්රියා කරන බව පෙන්වා දී තිබේ මිලියනයක පමණ පක්ෂීන් ශීත සෘතුව ගෙවීමට මෙම භූමියට පැමිණෙන බව ද පෙත්සමේ සඳහන් වේ මෙම මාර්ගයට කිසියම් බාධාවක් ඇති වුවහොත් මෙම පක්ෂීන්ගේ සංක්රමණික රටාවට සැලකිය යුතු බාධාවක් ඇති වන බව පෙත්සම මඟින් අවධාරණය කර ඇත මෙම සුළං බලාගාර ව්යාපෘතිය සඳහා මන්නාරම් දූපත තෝරාගෙන ඇත්තේ දේශපාලනික හා බාහිර කරුණු මත පදනම්ව බවත් ව්යාපෘතිය සඳහා එම දූපත තෝරා ගැනීමට වෙනත් විද්යාත්මක හෝ වෙනත් සුවිශේෂී හේතුවක් නොමැති බවත් එම භූමි කලාපය ඉතා සංවේදී පරිසර කලාපයක් බවත් පෙත්සම්කරුවෝ සිය පෙත්සමෙන් පවසති එම ගැසට් නිවේදනය වනජීවී හා වෘක්ෂලතා ආඥා පනතේ විධිවිධානයන්ට පටහැනි යැයි පෙන්වා දෙන පෙත්සම්කරුවන් මෙම ක්රියාව නිසා අදාළ වනාන්තර කලාපයට පිවිසෙන සංක්රමණික පක්ෂීන්ට මෙන්ම ජල ජීවීන්ට ද විශාල අගතියක් සිදුවන බවත් සඳහන් කර ඇත මේ හරහා ප්රදේශයේ ජෛව විවිධත්වයට ද දැඩි බලපෑමක් සිදුවන හෙයින් අදාළ ගැසට් නිවේදනය බලරහිත කිරීමේ නියෝගයක් නිකුත් කරන ලෙසත් පෙත්සම්කරුවන් ශ්රේෂ්ඨාධිකරණයෙන් ඉල්ලා ඇත පෙත්සම් විභාගය නොවැම්බර් මස 12 වැනිදා සිදු කිරීමට නියමිතයඒ ජේ ඒ අබේනායක